Inglismaa jalgpallikoondis

Inglismaa jalgpallikoondis on Inglismaa rahvuskoondis jalgpallis.

Ajalugu 

Jalgpalli sünnimaa koondis pidas oma esimese maavõistluse 1872. aastal Šotimaaga (0:0) ja liitus 1905. aastal FIFA-ga. Inglismaa amatööride esindus võitis 1908 ja 1912 olümpiaturniiri, kuid kolmest esimesest MM-ist otsustasid inglased eemale jääda.
 
Kaasa löödi alles 1950. aasta MM-il Brasiilias, kuid avaetteastest pole inglastel midagi head meenutada, sest kaotati USA-le 0:1. Kolm aastat hiljem tabas inglasi uus löök, kui oma pühapaigas Wembleyl jäädi alla Ungarile 3:6. Inglismaa koondisele oli see kodus esimene kaotus mittebriti meeskonnale.

Inglise jalgpalli tähetund oli 1966. aastal, mil oma kodus peetud MM-il tuli Alf Ramsey juhendatud koondis eesotsas vendade Charltonite, Bobby Moore'i, Gordon Banksi ja Geoff Hurstiga võitjaks. EM-il osalesid inglased esimest korda alles 1968. aastal ning said Itaalias pronksi. Poolfinaalis kaotati Jugoslaaviale, kuid medalimängus alistati NSV Liit.

1970. aasta MM-il oli Inglismaal paljude arvates kõigi aegade parim meeskond, kuid dramaatilises veerandfinaalis jäädi 2:3 alla Saksamaale. Järgmise kahe MM-i finaalturniirile inglased ei pääsenud, 1982 jõuti vahegruppi, kus mängiti 0:0 nii Hispaania kui Saksamaa LV-ga ning poolfinaali ei pääsetud. 1986. aasta MM-il Mehhikos oli Gary Lineker turniiri edukaim väravalööja kuue tabamusega, kuid veerandfinaalis tuli mängu Diego Maradona 'jumala käsi' ning nelja hulka inglased ei jõudnud. Neli aastat hiljem Bobby Robsoni juhendamisel see õnnestus, kuid tee finaali lõpetas penaltikaotus vanale vaenlasele Saksamaale.

EM-idel on vedanud Inglismaal järjepidevalt viltu – nii 1980, 1988 kui 1992 alagrupiga kogu turniir neile ka lõppes. 1996 oldi ise võõrustajad ning sedakorda mängiti end Wembleyl poolfinaali. Siis aga kordus vana ja tuttav stsenaarium – penaltiseerias jäädi alla sakslastele.

1998. aasta MM-il katkestas Glenn Hoddle'i juhendatud Inglismaa koondise medalipüüdlused veerandfinaalis Argentina, loomulikult jällegi 11 m karistuslöökidega.

Euro 2000 finaalturniiril juhtis inglaste vägesid Kevin Keegan, kuid 1:0 võit alavormis olnud Saksamaa üle seekord alagrupist edasi ei viinud. 2002. aasta MM-iks pani Inglismaa koondise kokku rootslane Sven-Göran Eriksson, kuid temalgi ei õnnestunud britte veerandfinaalist kaugemale viia – sedakorda oli inglaste kojusaatjaks hilisem maailmameister Brasiilia.

Euro 2004 kordus ajalugu, kuna jällegi ei jõutud kaugemale kui veerandfinaali, kus kohtuti Portugaliga ning mängiti normaalajal viiki 2:2. Penalti löökidega jäädi aga jänni ja kaotati 5:6.

Inglismaa rahvusvahelistel suurturniiridel

Jalgpalli maailmameistrivõistlused

*Kaasaarvatud väljalangemismängude viigid, kus võitja otsustatakse penaltiseerias.
**Kuldne taust - koondis tuli turniiri meistriks.
***Punane piirjoon - kodus peetud turniir.
****Kõik Inglismaa mängud 2002. aasta MMil toimusid Jaapanis.
† Keegan ja Wilkinson – üks valikmäng: Eriksson – ülejäänud valikmängud ja finaalturniiri mängud.

Euroopa meistrivõistlused jalgpallis

*Kaasaarvatud väljalangemismängude viigid, kus võitja otsustatakse penaltiseerias.
† Capello oli peatreeneriks valikturniiri ajal. Finaalturniiril oli Inglismaa koondise peatreeneriks Roy Hodgson.

Mängijad

Praegune meeskond 
Inglismaa koondis 2020. aasta Euroopa meistrivõistlustel.

Vaata ka 
Inglismaa jalgpallikoondis 1966. aasta jalgpalli maailmameistrivõistlustel
Inglismaa jalgpallikoondis 1998. aasta jalgpalli maailmameistrivõistlustel
Inglismaa jalgpallikoondis 2002. aasta jalgpalli maailmameistrivõistlustel
Inglismaa jalgpallikoondis 2004. aasta Euroopa jalgpallimeistrivõistlustel
Inglismaa jalgpallikoondis 2006. aasta jalgpalli maailmameistrivõistlustel
Inglismaa jalgpallikoondis 2014. aasta jalgpalli maailmameistrivõistlustel

Välislingid 
TheFA koduleht
englandstats.com – statistika alates 1872
Inglismaa meeskonna tulemused